text: NU kan påhængsmotoren ikke stjæles
  15 juli 2014 kl. 14.34
  Nogle studerende har opfundet et system, der effektivt forhindrer tyverier af påhængsmotorer.
  Tal fra Syd- og Sønderjyllands politi viser, at antallet af stjålne påhængsmotorer har været støt stigende de senere år.
  Men nu har syv studerende fra universitetet i Sønderborg opfundet et nyt alarmsystem til sikring af bådmotorer, og det er effektivt.
  Systemet er udviklet i samarbejde med havnen og lystbådeklubben i Sønderborg, og siden det er blevet indført, har der ikke været stjålet påhængsmotorer i Sønderborg.
  